
Rugăm pe toţi câți au binevoit să primească această, 
foaie să grăbească cu trimiterea plăţii de abonament. 
Administraţia foii „ȚARA NOASIRĂ“. 





E Cetitorilor. 


Pe toți, cărora le ajunge în mâni această foaie îi 
rugăm să o cetească și dacă o socot de potrivită 
trebuințelor țărănimii să o răspândească între oa- 
znenii noștri dela sate. 

Foaia apare săptămânal și o vor primì cetitorii 
Dumineca. 


Abonamentul e pean.. . . 4 cor., . 
Pe jumătate dean .. . . 2 y ` 
Pe trei luni.. ...... 1» 


Banii să se trimită la Administrația revistei 
„Vara noastră“. Sibiiu — Nagyszeben. Asociațiune, 





Toți cărturarii noștri, mai ales cei în atingere apropiată 
cu țărănimea — preoții și învățătorii — sânt rugați a trimite 
acestei reviste articole și știri cari sânt în legătură cu trebile fă- 
rănimii. Indeosebi primim bucuros articole cu poveţe economice, 
precum — și snoave, poezii poporale etc. Scriitorii artico- 
Jelor sunt rugaţi a se folosi de un grai înțeles de 
popor, ca să nu fim siliți a supune schimbării în redacție ar- 
ticolele. 

Pentru articolele bune dăm și o cuvenită răs- 
plată bănească, 

ADUNAREA GENERALA A „ASOCIAȚIUNII“. 


In aceste zile se ține în Bistrița adunarea generală 
a așezământului nostru. | i 

E un bun obiceiu ca Asociațiunea în fiecare an să-și 
aleagă un alt loc pentru ţinerea adunării sale. Cutrierând ` 
astfel toate părțile mai însemnate ale neamului nostru 
poate trezi la vieaţă și unele unghere mai părăginite şi 
face ca gândul bun care călăuzește această societate să se 
înstăpânească cu încetul asupra tuturor. păturilor noastre. 
Va fi bine ca pe viitor să se stăruie a ţineă aceste adunări 
în locurile mai expuse, în acele părți unde Românismul 
e atins de-o înrâurire străină. 

O astfel de adunare e înainte de toate un prilej de 
sărbătoare. «Asociaţiunea», singurul nostru așezământ 
care urmărește soartea culturală a Românilor semănaţi 
pretutindeni pe întinsul acestei po din acest prilej dă - 
seama înaintea celor adunaţi despre isprăvile sale să- 
vârşite în cursul unui an. Din toate părţile vin oameni 
cari înțeleg rostul și năzuințele acestei instituții și această ` 
întâlnire în numele culturii e în adevăr sărbătorească. 
Smulși vreme de două zile din furnicarul patimilor mărunte, 
ieșiți dintre granițele înguste ale. meseriei lor zilnice,— 
departe de îndemnurile trezite de pofta de câștig, — 
acești oaspefi se bucură de întâlnirea prietinilor și în 
acest timp, bine sau rău, — după cum îi ajută price- 
perea, — povestesc asupra mijloacelor cari ar puteà ridicà 
la o treaptă mai înaltă vieața neamului nostru. Sunt atât 
de rare astfel de prilejuri şi e o adevărată desfătare a 
inimii să-i vezi pe cărturarii noștri, — înfierbântaţi o 

clipă două și de alte gânduri decât de acele ale că- 
pătuirii bănești. In timpul din urmă, oamenii noştri purtaţi 
prin școală, aşă zisa «inteligență» — care, durere, încă n'a 
ajuns să-şi schimbe «porecla în renume», + sunt cuprinși 
de. vâştejul ameţitor al dorului de câștig. E o bucurie 
„deci și o serbătoare când acești oameni pot fi supuși 
câteva clipe puterii de premenire a altor gânduri mai 
senine și mai prielnice. 

Dar mai este această adunare și un prilej de muncă. 
Debunăseamă că nu e destul ca: oamenii noştri să se 
adune numai pentru a rămâneă la bucuriile revederii și 
a se veseli la praznicul meselor albe. Trebue s'o spunem 
cât mai des că e o mare greșală ca la cele mai multe 
din adunările noastre vremea să se petreacă numai cu 
veselie și ciocnet de păhare. Durere, oamenii noștri se 
simt prea puţin atrași de dorul de-a împlini datorii mai 
serioase! Ei socot că e destul ca să se înfăţișeze la 
aceste adunări, să ia parte cu însutlețire, sau chiar să-și 
aducă o închinare, — și cred că datoria lor sa isprăvit. 
Nu e așă bunilor oameni, nu e aşă! De când e lumea 
soartea unui neam ma fost dusă cu un pas înainte prin 
un toast sau prin însuflețitul strigăt de «să trăiască». 
Numai munca a putut fi singurul ajutor. Deci şi la o 
asemenea adunare să se muncească înainte de toate. 
“Alături de conferințele, prelegerile etc. cari se ţin, 
fiecare. om să ia parte 'la aceste adunări cu gândul de-a 
îndreptă un rău. Să o facă aceasta fiecare, întemeiat pe-o 
cunoaștere serioasă, nu călăuzit numai de șuvoiul vor- 
belor. Să o facă din dragoste curată de neam și nu cu 
gândul de-a fi răsplătit de obşte, să o facă fără urâta 
apucătură de-a ponegri pe altul. In acest sfat al neamului 
fiecare om are dreptul să-și spună cuvântul priceput 
și cinstit. 

Ceace e în mare adunarea Asociaţiunii, e în mic 
adunarea unui despărțământ. | 

Și la adunările despărțămintelor noastre va trebui 
să se muncească mai mult în viitor, . 


Vremea vorbelor s'a isprăvit! 





p 

COMUNA „VIITORUL. 
XVIII. Al doilea învățător. 
; Aşà cum sau pornit trebile în comună, ele mergeau bine. 
Totuş fruntașilor lisse păreă că ar puteă.să meargă și mai bine. 
Indeosebi lipsa de oameni mai „bine pregătiți pentru anumite 
lucrări eră mult simțită. . 
Preotul, învățătorul, contabilul, notarul, preoteasa Ș. a. nu 
ajungeau pretutindeni. Oamenii întroduși de ei pe căile cele 
bune, făceau tot ce se puteă așteptă dela ei; dar, din ce întoc- 
` mirile cele bune din comună se sporeauș eră tot mai mare tre- 
buința de. puteri tinere și mai bine pregătite pentru Vieaţă. 
„După multe chibzuiri banca votează o sumă mai mări- 
şoară pentru un tinăr din comună, care ar fi aplecat să facă 
un curs la o, școală economică, în care se învață temeinic mai 
ales agricultura, pomăritul şi vieritul. 
George Pădurean tocmai stârşise cursul învăţătoriei. EI 
este înduplecat de fruntașii comunei a face un curs de doi ani 








„la o şcoală economică şi pe urmă a se aşeză ca al doilea în- 


văţător în comună. Lui i se dă ajutorul votat de căpeteniile băncii. 

După trecerea celor doi ani. G. Pădurean este ui al 
doilea învățător în comuna «Viitorul». : 

„Învățătorul de până acum a fost numit director. | 

Invățământul în școala de repetiţie economică l-au făcut 
pe viitor ambii învățători. Directorul propunea fetelor, iar Pă- 
durean băeţilor. 

Fetelor li-se propunea Hio /eguimăritul, Florăritul, 
cultura galițelor, a vermilor de. mătasă şi economia de casă; iar- 
băeţilor: pomăritul, cultura viilor şi manipularea vinului, cultura 
pământului peste tot, cultura plantelor, cultura animalelor de 
casă între cari şi cultura albinelor. | 

Impărțind în ouă munca ce până acum o tăceă un singur 
învățător, și câştigând în noul învăţător o putere prețioasă de 
“muncă, şcoala face spor din zi în zi mai mare în toate. : Cum 
însă noul învăţător s'a pregătit foarte bine și în cele economice, 
el dă îndeosepi. înaintării economiei un avânt însemnat. 

El] ştie cum să vină în ajutorul poporului cu sfaturi și 
pilde fără greş: 

1) despre înaintarea economiei câmpului ; 
2) despre îmbunătăţirea soiului animalelor de casă; 

3) despre mașinile economice; 

4) despre cultura pomilor; 

5) despre cultura viței de vie; 

6) despre cultura albinelor și vermilor de mătasă ș. a. 

Noul învățător ia în mână cultura grădinei de pomi şi de 
viță de vie, din apropierea comunei. Această grădină în mărime 
de 4 jugăre, se închide și apoi se începe în ea semănatul sâm- 
burilor de poame, răsăditul și altoitul pomilor, îfrăgarilor și al 
viței americane. | 

Sub conducerea noului învăţător se urmează o „cultură 
"temeinică a acestei grădini. 

Aici se obicinuesc temeinic var Și bătrâni cu cultura 
pomilor și viței de vie. 

Aici se prăseşte partea cea mai mare a altoilor cu cari se 
umplu grădinile din comună şi locul de 200 jugăre anume 
destinat penru a'fi plantat cu pomi. 

Tot aici Sau cultivat și frăgarii, cu cari s au plantat stradele, 
curțile și alte locuri. 

In chipul acesta locuitorilor li sa dat putinţa de a-și înnoi 
pe încetul. și viile pustiite de filoxeră şi de a face o întinsă 
cultură a vermilor de mătasă. | 

Noul învăţător stărueșşte și el, împreună cu soțul său, pentru 
răspândirea stupilor astfel că în scurt timp mai nu eră familie 
în «Viitorul», fără stupină și fără stupi în grădina sa. ; 

Stupăritul se deprinde mai ales în coșnițe de scândură, 
cu părcane (rame), ca albinele să nu mai fie ucise când se ia mierea. 

Pentru scoaterea mierii din faguri sau agonisit din mij- 
loacele băncii 4 mașini bune, cu cari se folosiau toţi locuitorii 
comunei. 


POVEȘTI 4 ALESE. 
Comoara fără noroc. 


Ci-că un călugăr bătrân, bătrân, sătul de lumea asta, se 
retrase afund într'o pădure unde dete de o peşteră, în care 
credeă să afle odihnă și să fie scutit de arșita dogoritoare a 
soarelui. El întră în peştera îngustă şi întunecoasă, luminată 
numai de o rază slabă de soare şi, deodată ajunge la un punct 
care străluceă şi aruncă scâutei, ca de foc, pe când jur îm- 
prejur întunerec besnă. Dupăce i-a dedat putin ochiul cu întu- 
necimea, cât de mare îi fu mirarea când se convinse, că scân- 
teierea și strălucirea vine dela o comoară, o grămadă puternică 

de galbini sclipitori așă de frumoşi şi curaţi, ca şi când în pe- 
ştera din stâncă n'ar fi mucezeală şi miros de putregai. 

„Ce-mi folosese mie bani mulţi?“ îi dădă prin gând mai 
întâi, şi eră pe aci să se depărteze și să întoarcă spatele unei 
comori, care steteà, poate, şi de un veac în locul acela. Dar 
mirarea și curiozitatea îl ţineau incremenit în loc. Se plecă și 
atinse grămada sclipicioasă ca să se convingă, că oare nu este 
vedenie. Scormoni cu mânile galbenii lucitori și acum îl furnică 
un simţ cu totul deosebit. Vocea egoismului, de care nu mai 
ascultă de mulţi ani, iară se deşteptă în inima lui şi-i şopti: 

„lată comori destule... s'a sfârșit cu grijile tale... avere 
multă, multă, -cum îşi doreşte toată lumea... de ce vreai să de- 
sprețueşti aceea, ce norocul: dă numai la puţini oameni? Uită ju- 
rământul prin care te-ai legat de sărăcie, şi te-ai prins că nu-i 
mai aveă nici o dorinţă în lumea asta .și gustă în sfârşit odată 
într'o dușcă lungă toate bucuriile vieţii, cari şi ţie tiau fost. 
atât de dulci odinioară, și pe cari le-ai părăsit acum de-atâta 
vreme. Nu este oare un vis deșert vieaţa, care ai trăit-o în anii 
cei mai frumoși? la aurul acesta și, câte zile mai ai, petreci-le 
în desfătări şi plăceri,“ 

: Pentru o clipă învinge ispita pe bătrân. Cu mâna-i slabă el 
pipăe metalul preţios şi cu ardoare l-ar fi strâns la inimă dacă 
greutatea acestuia n'ar fi fost prea mare pentru puterile lui. Aurul 
îi căzu din mâni. Sunetul cășunat prin cădere răsună de mai 
multeori în golul bolţii ștâncoase, aşă, că i-se păru, că-i geme 
în ureche glasul ameninţător al morţii. , 

El înțelese semnul, ce i-s'a arătat și deodată își reveni în 
sine. Pe fruntea lui curgeau picuri mari de sudori... cu o mi- 
şcare iute se întoarce dela grămada nefericită, care stârnise în 
inima lui o ispită păcătoasă... ieşi din peşteră și sorbi aerul 
cald de vară, respirând indelungat mai de multeori... şi, cu paşi 
grăbiţi se depărtă din locul acela, unde parecă nu-şi aveă vi- 
eaţa sigură. 

Nu apucase să meargă departe şi, iată, întâlnește în cale 
trei vagabonzi..., se cunoșteau îndată, că nu sunt poame bune. 
Ei își prăpădiseră în petreceri cei din urmă fileri şi acum ve- 
niră. toţi trei în pădure gata să facă orice faptă rea, la care 
numai li s'ar fi dat prilej. 

„lucătrău așă iute moșneag bătrân, strigară în batjocură 
cătră călugăr. Nu te urmăreşte nime... dar și cine să aibă poftă 
a te desbrăcă de haina ta zdrenţoasă ?* ` 
| „Eu fug de moarte! răspunse călugărul arătând cu degetul 

îndărătul său, fără ca el să se uite îndărăt și fără să steie barem 
o clipă în léc, erà ca şi când sar teme că ispita de care a 
scăpat, ar fi luat chip omenesc şi ar fi la spatele lui. 

„De moarte!“ incepu să râdă cel mai tinăr din cei trei. 
„Dar unde-i moartea? eu n'am văzut-o niciodată.“ 

Bătrânul însă prinsese hât departe și nu-l auzi cum vor- 
beşte în bătaie de joc cătră el, 

Cei trei apucară drumul dinspre care veneà călugărul şi 
strigară îndrăsneti între sine: haideţi să vedem odată și moartea, 
dacă este aici într'adevăr. De ce să ne temem de ea?“ 

Când au întrat în peşteră şi au aflat comoara îşi pierdură - 
minţile de bucurie și-şi uitară cu totul de călugăr şi de glasul 
lui, care-i făcù băgători de seamă. Să înbrăţișau, râdeau şi plân- 
= geau de bucurie, Se bucurau! de norocul lor mare, și nu-şi pu- 

teau crede ochilor. 

Totuş... trebuiă să fie adevărat aur. Se tăvăleau: veseli 
pe grămada sclipicioasă şi scormoneau lacomi prin ea. stringând 
„la piept aur, cât puteau luă cu mâna, mult, mai mult decât au 
văzut în vieata lor întreagă. Tot eră al lor propriu, şi eră pe 
de zeceori mai mult, decât ar fi fost de lipsă să-i facă bogati 
pe toată: viaţa. 

- Ce să înceapă ei cu atâta comoară? Jur-imprejur, durere, - 
erau prea bine cunoscuţi de pungași leneşi și nefolositori. Dacă 
- acum îi vor vedeă oamenii deodată, cu atâţia amar de bani, de 
bună seamă că-şi vor închipui, că nu i-au câștigat pe cale dreaptă. 
Şi totuș toţi trei ardeau de dorul a se aruncă în braţele des- 
frâului, ceeace, o puteau face ușor acum cu banii căpătaţi fără 
nici o osteneală. In sfârşit hotăriră să tragă sorți,- care din ei 
să meargă în orașul cel mai de aproape, să schimbe câţiva 
galbini şi să aducă de mâncare şi beutură ? ceialalţi doi să pă- 
zească comoara, până înoptează, că apoi toţi împreună să o ducă 
la un loc sigur, fără nici o greutate. 

Soartea căzu pe cel mai tinăr,. care și plecă numai decât 
la drum, pentrucă tovarăşilor le lăsă gura apă, ca să se mai 
sature odată, cum se cade. Negreşit că al treilea nu se prea 
bucură, că trebue să se ducă. El se ţinea destul de bogat ca să 
nu mai lucre de acum. Cu toate acestea- se grăbi, cât numai 
putu, ca să se poată, reîntoarce la comoara, care nu-i veneă la 
socoteală, să creadă, că-i și a lui, până când nu va vedeâ-o înaintea 
ochilor. Cum tropoteă acum dealungul drumului năduşitor şi 
prăvos, nu se gândeă,. decât la aur. Dar acum începu să-și zică: 
ce bine ar fi fost, dacă ar fi descoperit singur comoara, n'ar fi 
mai trebuit: să o împartă cu ceialalţi. 

„O! suspină 'el, de ar fi a. mea toată comoara asta, cine 
ar fi atunci în lumea întreagă mai fericit şi mai mulţumit ca mine !“ 

Intr'aceea, deodată îl cuprinse o bănuială, că în lipsa lui 
poate îl înşală tovarășii. 

Cine ştie, dacă nu ascund ei acum o parte din comoară, 
işi gândeă el... Oare nu sa scăpat de mine numai ca să mă, 
scurteze în partea mea... oare nu chibzuiese tocmai acum ce 
să facă? li cunosc eu prea bine... Dacă nu izbutesc să-i înșel 
eu, ei tin toată comoara şi eu mă pot sterge pe buze: i 

Muncit de gândul acesta, deodată îi fulgeră prin cap un 
plan negru, care se desprinse tot mai lămurit, mai puternic, cu 
"cât se gândeă mai mult. la grămada cea de aur. „Atunci să fie 
întreagă numai a mea!“ strigă vesel şi-şi înteţi paşii. Inima lui 

trădătoare se sbăteă de emoție, când întră în oraş, ca să cumpere 
pentru tovarăși, 
Mai întâi se duse la un farmacist, care orbit de yederea 
galbinilor, pe un preţ mare, îi dete o. otravă din cele mai pu- 
. ternice. 'După aceea cumpără un: coș plin cu de-ale mâncării şi ` 
trei carafe cu vin. In două din acestea băgă otrava pe a treia 
„o ţină pentru sine. Incărcat astfel o luă iute iară cățră peşteră. 


Carafele cu vin nu erau tocmai uşoare, cu toate astea drumul 
i-se păreă acum numai pe jumătate aşă lung ca atunci, când a mers 
"la oraş, pentrucă dejà se credea mai bogat ca mai nainte. In 
închipuirea lui îşi făceă fel şi fel de planuri, cum își va puteà 
el petrece cu niște bogății așă uriaşe: chefuri, palate, cai, scum-. 
peturi... toate îi sburau prin cap,... poate dobândi orice domnie 
şi cinste din lume! Asta este cea din urmă dată, îşi zise plin 
de bucurie, că trebue să asud cu o povară aşă grea, ca un 
muncitor de rând. Gândeă că are să-și petreacă toată noaptea 
cu chef şi voie bună, iar a doua zi işi va folosi norocul după 
pofta inimei. Mai că uitase că este acelaș om, care în dimi- 
neața aceea nu ştiă, unde să-şi adăpostească capul peste noapte, i 
şi de unde. să capete ceeace aveă mai de lipsă pentru traiul vieţii. 

Când începeă a se întunecă ajunse la peşteră. Cu o înju- 
„rătură îşi trânti jos sarcina şi strigă pe tovarăși. Aceștia deo- 
dată se arătară de după o stâncă, săriră la el ca şi când ar 
grăbi să-l îmbrăţişeze şi să-i mulțumească pentru cină bogată 
ce le-a adus-o. Dar, cu totul alta le-a fost vrerea, cu care l-au. 
îmbrățișat aşă: călduros. Zimbetul lui mişelesc îi ingheţă! pe buze, 
când simţi vârfurile pumnarelor îndreptate spre inima lui. Lovit 
de moarte, căzi jos pe grămada de aur și, cel din urmă lucru, 
pe care îl zări ochiul lui, ce se stingeă, erau. trăsăturile înfrico- 
şate şi lacome ale oamenilor, pe cari îi numise „prietinii“ săi. 
Acelaş' diavol de care a fost ispitit el, în lipsa lui, cuprinsese şi 
inimile lor. 

„Doi sunt mai tari decât sunul“ şi „mài bine doi, decât 
trei“ ziceau, ucigaşii ştergând tăiyurile pumnarelor şi să priveau 
unul pe altul. 

Corpul celui ucis îl lăsară să zacă, aşă cum a căzut cur- 
meziș la intrarea peșterii. Ziceau că. au vreme să-l 'ingroape a 
doua zi. Acum voiau să se sature de mâncările alese și de 
beutura adusă de tovarășul lor. Râdeau şi glumeau şi-şi pofteau ' 
tot binele unul altuia şi totuş fiecare râmneă după partea celuialalt 
"şi, în taină fiecare avea gânduri dușmănoaşe faţă de celalalt. 
Intr'aceea goliră o carafă de vin, din întâmplare pe aceea, care 
şi-o hotărise cel mort pe seama sa. 

După cină destupară şi-a doua 'carafă. Abiă traseră însă ` 
câte-o adr sdravănă şi de-odată îi cuprinse o toropeală înfri- 
coşată ..., fără să mai zică o vorbă, se uitau unul la altul, 
fiecare cu propusuri mişeleşti gi aruncând ochii la grămada 
sclipitoare, fiecare se sileà îndeșert să-și miște degetele îințepenite 

şi, apoi, căzură amândoi în somnul de veci, din care nime nu 
se mai trezeşte. 

Câţiva ani mai târziu călugărul iară trecu pe drumul acela, 
şi, curiositatea să afle, ce s'a ales cu comoara, îl îndeamnă să 
se apropie de întrarea peşterii. 

Minune! 

Grămada de aur eră neatinsă. Jur-împrejur zăcea scheletele 
ale căror degete ţineau încă strâns aurul sclipitor. Plin de fior 
bătrânul iși făcu cruce şi se trase îndărăt dela vederea înspăi- 
mântătoare. După aceea iși făci curaj şi, slab cum eră, a săpat 
o groapă în care ascunse oasele amărâţilor păcătoşi dimpreună 
cu comoara, care le-a adus perirea. El, îngenunchind deasupra 
mormântului, se rugă cu evlavie: „Doamne nu mă duce în ispită“ 
şi apoi îşi luă toiagul şi cu inima recunoscătoare şi umilită se 
întoarse la chilia sa. . Moşul. 


FOLOSUL STUPĂRITULUI.:) 


Toţi ne tânguim de timpuri grele şi mai cu seamă că nu mai 
putem acoperi cheltuielele deși muncim din greu. Aceste tânguiri 
nu sunt fără temeiu, dar uităm, că mulţi din noi muncim numai 
într'o direcţiune și nu ne ocupăm cu tot ce ne-ar puteă mări 
venitul şi ne-ar puteă ușură soartea. l 

Durere, noi desprețuim cu totul un ram al economiei, care fără 
trudă mare ne-ar puteă aduce un venit însemnat, desprețiim stu- 
părilul, care la noi odinioară eră în floare. Oamenii din timpurile 
vechi trăiau mai mult, erau mai tari, mai sânătoși și mai vioi; 
ei nu cunoșteau atâtea morburi ca noi astăzi, nu, pentrucă, fo- 
loseau multă miere ca hrană, şi mierea scutește pe om de multe 
boale. Mierea o mâncau. crudă, o foloseau în aluaturi și în alte 
bucate ce trebuiau îndulcite, şi o beau făcând din ea un fel 
de vin numit „mied“ pentrucă ei nu beau rachiul veninos care 
nimiceşte pe om atât trupeşte cât şi sufleteşte. 

Mierea, la cei vechi, aveă un cult (o socoteau sfântă) și tot 
așă şi ceara. Nu numai mâncările lor le îndulceă ci şi mursa 
dela coliva ce o duceau jertfă lui Dzeu în sfânta biserică. Mierea 
o dedeau mirilor la cununie ca semn al curăţeniei şi duleeţii 
vieţii celor căsătoriţi; iar luminile de ceară curată erau întrebu- 
inţate în sfânta biserică. Astăzi în foarte puţine locuri se mai 
întrebuinţează mierea de economii noștri, luându-i locul zăharul 
scump, iar al luminelor de ceară curată ceara falsificată cu pa- 
rafin și iată pe acestea ne dăm banii câștigați în sudoarea feţei 
noastre, pecând le-am putea aveă noi în stare curată. 


1) Extras din prelegerea poporală ţinută de învățătorul Augustin Degan 
din Veţel la 19 Maiu în Chectchedaga, 26 Maiu în -Leșnic, 2 Iunie în Sânt- 
Andreş, şi în 3 Iunie în Sântohalma, aparținătoare desp. „Deva“ al „Asocia- 
țiunii“, i ; 

Mierea se foloseşte in farmacie (potică) la pregătirea lea- 
curilor şi ea e și leac de casă. Mierea pusă pe rană alină du- 
rerea şi grăbeşte vindecarea; la dureri de gură și de gât garga- 
rizând apă cu miere şi peatră acră, vindecă; mierea plămădită 
cu hrean ras, luând câte o- linguriţă de cafea dimineaţa, vindecă 
durerea de piept şi năduşala; la boale cu fierbinţeli şi dureri de 
cap, oţetul de miere răcoreşte şi .vindecă; mierea curăţă sân- 
gele şi unde e sânge curat, de- acolo boala fuge ca dracul de 
tămâie. 

Mierea e nutritoare, înviorează pe celce trăieşte cu ea, 
. copiii mancându-o se întăresc, cresc şi le merge bine. Apoi dragii 
mei! Nu avem noi destule zile de post? Mursa făcută cu miere 
e o mâncare minunată, Tăieţăii ferţi în apă, apoi străcurând apa 
de pe ei şi indulcindu-i cu miere, sunt o mâncare împărătească, 
Cu ce oare poate împăcă mai uşor copiii o mamă sosită acasă 
dela câmp, unde a obosit toată ziua, decât dându-le in mână o 
bucată de orice fel unsă cu miere? 

Deci, văzând folosul cel mare al mierei, să dăm deoparte 
nepăsarea şi să ne apucăm de cultivarea stupilor, fie şi numai 
pentru lipsele noastre casnice. 

Am spus că stupăritul e un ram foarte preţios al econo- 
miei. Când voiesc să vă încredințez despre aceasta, voiu lăsă la 
o parte pomenirea acelor persoane, cari au drept venit din stupi 
nu numai sute ci mii de florini, tot așă pe aceia cari din ve- 
nitul stupilor, pe lângă micul salar şi-au crescut câte 6 copii 
în școli, şi voiu face o socoteală ușoară care să o puteţi pricepe 
toţi. 

Dacă flora (florile) ținutului e bună și timpul priincios, un 
stup ne dă cel puţin 5 copuri (cupe) de miere curată, fără de 
a omori albinele şi-i rămâne destulă şi stupului pentru iernat. 
Cinci copuri de miere fac 10 klgr., iar kigramul se vinde cu 60 cr. 
aceea ce ne dă 6 fl. venit la un stup. Acum socotiți la 10 
stupi, nu-i așă că ne dă venit de 80 fl? la spuneţi-mi cât trebue 
să asuzi ca să câştigi 60 flor.? Și iată, această sumă ni-o cà- 
ştigă micile albine cu truda lor şi ni-o dau deagata, trebuind 
să întindem numai mâna după ea. Cu această sumă ne putem 
plăti darea, ne putem cumpără incălțămintele, pălăriile și căciu- 
lele pentru. familie, sarea pentru noi și animale ş. a. ` 

Mulţi vor fi ceice se vor îndoi şi nu vor da crezământ ace- 
stor spuse ale mele. Acestora le zic: Toma încă n'a crezut ìn- 
vierea lui Christos până nu şi-a pus degetele în ranele lui, iar 
când a făcut aceasta a strigat: „Tu eşti Domnul şi D-zeul meul* 
Faceţi şi Dvoastră aşă, cultivați stupi, şi când Dvoastră şi copiii 
Dvoastre veti agonisi ferii de miere o să strigaţi : „oh albinelor, dra- 
gile mele albine, cât de dulee e traiul omului ce vă are“, iar 
punându-vă degetul pe monetele ce le veţi căpătă pe agoniseala 
lor, veţi strigă: „Oh iubitele mele insecte, voi sunteţi vieațta și 
invierea mea din multele cazuri, neodihni şi griji“. Deci ere- 

deti, că „Tot cel ce crede, 'mâåntu)- se-va (voi din năcazari), i 
cel ce nu crede osâhdi:se-va“ zice domnul Atotputernicul. 

„La albine încă se întâmplă. că trebue să le ajutăm, să le 
dăm miere, dar aceasta ele au câştigat-o. „Ale tale dintru ale 
tale“ cum se zice la sfânta liturghie. Astfel prin asemănare putem 
zice cătră micile albine, când le dăm ceva miere: „Primiţi ale 
voastre dintru ale voastre, ca dar din darul vostru“ şi să nu ne. 
pară rău după ce le dăm, căci ele ne întore darul înzecit. 

_ Albinele pe lângă venitul ce-l adue mai au şi altă parte bună . 
pentru stupar. Sfânta scriptură zice: „Mergi la furnică oh lene- `, 
şule şi urmează văzând cărările ei“ Eu zic: „Mergi la albină, oh 
leneşule, şi urmează” văzând lucrările ei minunate“. Dute şi în- 
învaţă dela ea strădanie, pentrucă din zori de zi şi până noaptea 
nu încetează cu. lucrul; dute și învuţă dela ea curățenie, în vest- 
-mintele, trupul tău şi casa ta, căci ea nici 'o murdărie nu sufere 
pe trupul său şi în locuinţa ei, mergi şi învaţă dela ea cruțure, căci 
ea nimica nu prădează din agonisitul său, cum fac mulţi oameni 
ușuratici din averea lor; mergi fricosule şi invaţă dela albină curaj, 
căci ele îşi apără cu cerbicoşie soţii şi averea lor, contra dușmanului 
şi pentru acestea sufăr chiar moartea. 

Şi apoi, iubiţilor, albinele ne mai rețin și dela alte mora- 
vuri rele. Stuparul, când are timp liber, nu-l petrece acela prin 
birturi, în poveşti cu alţii, ca se omoare timpul. | 'şi să-i treacă 
de urât, El nu-se pune pe beute ca să-şi prădeze banii cu alţii, 
nici nu se mestecă în certe din cari se nasc bătăi, apoi căli pe 
„la judecătorii, chieltaieli și poate chiar şi temniţă; Stuparul pe- 
trece cu drag timpul liber în jurul albinelor sale privindu-le cum 
lucrează şi” învățând din acelea mari virtuţi. El îndreptează şi 
tocmeşte una şi alta în jurul lor, face coşniţi, cadre etc., prinde 
voii naturali, face roi măestriţi şi scoate miere şi ceară, tot lu- 
cruri plăcute și ușoare, pe cari cu drug le îndeplineşte şi prin 
' aceasta devine om de omenie, om cu bună stare, stimat şi pre- 
tuit de toti. 

Vedeţi, dragii mei, de ce mare folos e stupăritul purtat cu 
pricepere? El ne nutrește, ne fereşte de boale, ne vindecă, ne 
aduce. Pani şi prin ei bunăstare şi ne învaţă mari virtuţi!!! 

ic di Aa 


CEVA DESPRE MESERIAȘI 
IV. |... 
ȘI, mai este ceva. 

| Frumoasele şi — dupăcum le zic domnişorii — gentilele 
noastre domnişoară dela sate, ar trebui să se împrietenească ĉu. 
gândul de a da cu plăcere mânuța lor curată gi frumoasă şi 
meseriașului, viitorului capitalist. 

i * 

Iată, iubiţi cetitori domni şi ţărani, încă o intrebare ła care 
at trebui să ne gândim, când voim să asigurăm trăinicia şi pro-' 
sperarea clasei de mijloc, pentrucă dacă 'şi pe viitor fiicele oa- 
menilor cu stare mai bună, cu'ceva capital vor continuă a alergă 
tot după ranguri înalte, meseriaşul român va trebui să se im- 
preune, ca și până acum, cu fete sărace, şi, dacă asta este un 
noroc pentru dânsele, adesea nu e şi pentru bietul maistăr, şi 
mai cu seamă nu poate fi asta de folos pentru trăinicia clasei 
de mijloc. | 

Intre clasa de sus şi clasa de jos, clasa de mijloc nu poate 
„există decât prin capital. Căci pe când clasa de sus dirige (con- 
duce), iar clasa de jos produce, — clasa de mijloc are tocmai 
chemarea de mijlocitor între aceste două, şi anume: ea pre- 
schimbă în bani sunători știința omului învăţat cu productele 
brute (aşă cum ni-le îmbie natura) ale ţăranului. 

Şi pentruca s'o poţi face asta trebue să cumperi, să cio- 
pleşti şi să vinzi. 

Şi pentruca să poți cumpără, cioph şi vinde, izeluă să fi 
„stăpân pe un capital, pe care invârtindu-l bine şi cu cap să-l 
tot mărești până când l-ai adus la starea 'de-a însemnă ceva | 
pentru chezăşia clasei de mijloc a poporului român. 

De sigur că mulţi vor râde cetind astfel de parascovenii, 
cu toate că şi de aci atârnă inaintarea în avere și Dabastăre a 
clasei de mijloc. 

Căci, precum este adevărat că între soţi toate sunt deopo- 
irivă, precum este adevărat că în vieaţa casnică bărbatul trebue 
“să-şi dea, sufletul peatru femeea sa şi dânsa de-asemenea, tot 
așă de adevărat este că, deoarece meseriaşul aduce în vieaţa 
casnică un capital care e depus în braţele și iscusinţa sa, ar 
trebui să i-se deschidă ușa în astfel de case, cari i-ar putea 
asigură pe lângă o soţie bună şi cinstită şi un capital sunător, - 
ca împreunând capitalul braţelor sale cu capitalul sunător să poată 
asigură fericirea soţiei sale și a copiilor, şi prin aceasta să ìn- 
semneze ceva în sinul clasei noastre de mijloc. ’ 

Și in privința aceasta avem. pilde destul de frumoase la 
compatrioții noştri Saşi. 

La dânşii, fete cu averi, frumoase şi creştere îngrijită nu 
se sfiesc a da mâna unui meşteșugar, la ei nu è rușine ca bo- 
gata fată a fabricantului de salam să ia în căsătorie un măcelar, 
un tâmplar, un lăcătuş, ete. și să-i aducă în casă pe lângă o 

inimă curată și sinceră şi un capital, care să-i înlesnească so- 
tului iubit de-a ajunge oare-cândva fabricant. 

Nu e locul aici să adeverim cu nume cele arătate mai sus, 
dar credem că iubiții cetitori nu vor trage la îndoială cele spuse 
de noi. 

La dânşii nu sunt deosebiri de clase, ci numai o stimă 
reciprocă (imprumutată); ei nu sunt decât Saşi! Şi când un Sas 
pronunţă (zice) cuvintele: ich bin ein Sachs...1, le spune cu àṣà 
o fală, cu așă o mândrie, că te lasă să întrevezi în aceste cu- 
vinte omogenitatea acestui popor, te lasă să vezi pe doctorul, 
pe popa, pe dăscălul, pe meseriașul şi pe ţăranul săsesc într'o : 
strânsă legătură. 

Şi, vedeţi, această pildă. nu-i de loc de disprețuit. 

* : 

La noi însă, până bine de curând şi poate şi astăzi prin 
unele locuri, meseriașii au fost numiţi potlogari; la noi până 
bine de curând, — subserisul a apucat încă acele zile, — eră 
o rușine ca o fată de Român din popor săsși facă de lucru cu 
un potlogar, cu un nemţișor, cu un leghen, sau cum D-zeu îl 
mai numeau pe bietul meșteşugar, căci acea fată 'se espuneă să 
fie dată pe gura lumii, — şi cum lumea e rea, odată o numea 
fraimală.? 

La noi, pentru scumpele noastre fetiţe crescute la sate, 
nu eră altă nădejde de măritiş decât: ţărancă, dăscăliță sau, 
dacă se puteă, preuteasă, — dar potlogăriţă, doamne fereşte, 
mai bine să tot fetească! Căci îşi ziceă părintele: ce să-mi dau 
eu bunătate de fată după un ăla, cu atâtea nume, care, când 
n'are de lucru, umblă văndrătind cu pincălu 'n spate. 

Acuma, se înţelege, s'a schimbat lumea pe la orașe. Idealul 
(țânta) unei fete sărace, dacă nu poate străbate mai sus, apoi 
e acela de-a ajunge măistăriţă! 

Numai cât ar trebui ca şi pe la sate să pătrundă acest 
gând, şi pe la sate să se ştie, că a face din o fată cu ceva 
stare o măistăriţă la oraş, nu-i nicidecum un lucru rușinos, ci 
e din contră o fericire pentru dânsa, o fericire pentru soţul ei, 
şi o inaintare pentru clasa de mijloe a poporului nostru, căci 

„numai prin o astfel de impreunare a meseriașului născut la sat 
cu o soție tot dela sat se poate produce omogenitatea poporului 





1 Eu sunt un Sas... 
> Femeie de lume. 

nostru şi, încă şi mai mult, poate să pătrundă, cu timpul, şi o 
oarecare evoluţie (mişcare) culturală mai puternică. 

Dar, ġprere, o mică istorioară, pe care îmi iau voie a o 
povesti, arată că încă suntem departe de așă, ceva, 

Un bun prieten al meu, meseriaş fruntaș între fruntaşi, a 
avut fericirea, de-a strânge legături de inimă cu o fetiţă crescută 
la sat, cu o fetiţă care se ţinea de o familie onorabilă, căci eră 
fiiqa unui venerabil preot. emeritat, om cu stare bună, care a 
făcut din copiii săi oameni cu cari se poate mândri neamul nostru. 

Lucrul a mers aşă de departe că, în sfârşit, am fost învitaţi 
câţiva prieteni, ca să luăm parte la fericita cununie a acestui 
_meseriaş cu fiica onorabilului preot emeritat. 

Lucru mare a fost asta pentru noi! 


Nunta a fost nuntă ca la om bogat, cu alaiu mare, cu 
oameni fruntaşi, cu treburi, cum se cere la oameni cu dare de mână. 

La masă, în toiul veseliei, se ridică însă venerabilul pă- 
rinte al fericitei mirese şi, prin o vorbire atât de duioasă, încât 
credeai că-i un panegiric (cuvântare) la capul unui om pierdut, 
își arată ingrijirea că încredințează soartea fiicei sale în mâna 
unui meseriaș, și-i dă sfaturi, şi-l roagă, și-l conjură să nu uite 
niciodată în ce casă a pus piciorul. 

Nu știu ce va fi simţit fericitul mire, nu ştiu ce va fi cules 
în fericirea sa din cuvintele venerabilului său socru. Ceeace ştiu 
este, că mi-se păreă că sunt opărit cu apă feartă. Şi mi ziceam 
in mine zăpăcit şi asudat: Oare noi suntem tot potlogari? Oare 
aşà de jos stăm noi? — Apoi ce preţ mai are „drăfara de aur“ 
cu care mai toţi cari scriu despre noi ne împodobese ca cu nişte 
pene de păun?. 


Și au trecut ani de-atunci! 

Bunul meu prieten are astăzi copii drăgălaşi, doamna mai- 
ştăriță se simte fericită lângă scumpul său soţ, — şi venerabilul 
părinte, mult îngrijatul părinte, de câteori numai poate, aleargă 
la copiii săi, la nepoțeii săi, — aleargă să se bucure de fericirea 
acestei familii „mulţămite, din care, după toate făgăduielile, se 
va întinde o ramură de bune nădejdi pentru oftările neamului 
nostru. 


El a avut noroc, — şi minte! 
Delasântioana. 

De n'ar fi mândra frumoasă, „Badii cu mustaţa neagră 
N'ar fi fete mănioasă; - Se pare că nu-i sunt dragă, 
Dar mândruta-i ca. o stea Măcar minte bad bine 
„Fetele n'o pot vedea, Că mai moare după mine. 


Și pe mine pentru ea. 


STIRI. 


Adunări generale au ţinut în timpul din urmă despăr țămintele 

1. Al „Albei Iulia“ la 8 Sept. a. c. în comuna Cetea. Din 
acest prilej "Sa aranjat o. expoziţie de ţesături şi cusături. Sau 
înfiinţat 6 biblioteci poporale: în Teiuş, Şard, Chișfalău, 'Ţelna, 
Ighiu şi Bucerdea-vinoasă. Învățătorul î. p. J. Bota a vorbit despre: 

„Cele mai însemnate datorințe ale omului“. 

Din o parte a acestui .vespărțământ cu număroase comune 
se va înfiioţă în timp scurt un- despărțământ nou. 

2. Desp. „Beiuşului“. In adunarea cercuală a vorbit dl N. 
Fabian, noul director al despărțământului „despre chemarea căr- 
turarilor noştri în sânul „Asociaţiunii“. Biblioteci poporale sunt in 
Beiuş, S. Rogoz şi B. Lazuri. Comitetul desp. a udunat în jurul său 
pe ucenicii de industriaşi şi meseriaşi din loc. A încercat înfiin- - . 
tarea unei reuniuni de muzicã; dar nu au fost aprobate statutele. 

3. Desp. „Bocgei“ şi-a ţinut adunarea în Câlnic. Preotul 
l Petru leremia a vorbit poporului: „despre soiul vacilor cari dau 
„lapte mai mult şi mai bmn precum şi despre manipularea laptelui 
“pentruca să aducă mai mult folos proprietarilor“. Inv. penz. loan 
„Marcu a vorbit despre: „Relele cari bântue poporul nostru şi-l - 

împiedecă în desvoltarea sa“, 

4. Desp. „Dicio-Sân-Mărtinului“. Cu prilejul adunării desp. 
tinut în Baena s'au tiout conferințe: 1. Dl contabil 7. Radeş 
despre „Tovăräşti“ şi 2. dl Laurean Moldovan despre: altoitul 
viței şi stupăril. a, 

5. Desp. „Năsăudului* stărue pentru, înfiinţarea bibliotecelor 
şi. agenturilor comunale. i i 

Roada acestui an în toată lumea este calculată la 3076 milioane 
780 mii măji metrice. In anul trecut a fost de 3251 mil 620 mii 
măji metrice. In acest an s'au făcut bucate mai potins cu :vr'o 
174 mal. 840 mii măji metrice. 
Ungaria abiă va puteă să pună în vânzare si să păstreze 
pentru zile rele: 
grâu 9—10 mil. măji metrice 
săcară 1:50—2— „ n 2 
ora 4:30—5:30 , s5 >- » 
. ws : 280—3—.,„ și 
cucuruz 250—350 , 
Astfel se pricepe pentruce sa urcat tocmai SURE seceriş 
preţul bucatelor. 








Editor: Octavian Goga. Tiparul tipografiei arhidiecezane, Sibiiu. 

